Riikka Krenn

Riikka Krenn (s. 1979) on suomalainen toimittaja, joka työskentelee Rantapallo.fi-matkailusivuston päätoimittajana sekä Suomen Mensan jäsenlehden päätoimittajana.

Krenn on valmistunut maisteriksi Jyväskylän yliopiston viestintätieteiden laitokselta pääaineenaan yhteisöviestintä. Koulutukseltaan hän on filosofian maisteri.

Krenn toiminut vuodesta 2010 alkaen Rantapallo.fi-matkailusivuston päätoimittajanahttp://www.rantapallo.fi/tiedotteet/uusia-tuulia-rantapallossa/. Rantapallo on Suomen suurin matkailualan verkkopalvelu, jossa toimituksellisen sisällön ja hakupalvelujen lisäksi toimii myös laaja blogiportaalihttp://www.suomenlehdisto.fi/blog/2012/12/12/rantapallo-kasvoi-verkossa/ .

Aiemmin Krenn on asunut vuosia Saksassa ja toiminut siellä toimittajana, vapaana kirjoittajana ja suomen kielen opettajana. Hänen julkaisuihinsa kuuluvat myös saksalaisen Polyglott-kustantamon matkaopaskirja Finnland on Tour (2010)http://www.polyglott.de/reise-fuehrer/europa/finnland/finnland-1  sekä yhdessä kuvittaja Sanna Partasen kanssa julkaistu kaksikielinen lastenkirja Hugo kaukana kotoa - Hugo weit weg von Zuhause (2007)http://www.hugohirvi.com/pdf/hugo_info_fi.pdf . Vuosina 2003-2010 Krenn on toiminut myös Suomen Mensan jäsenlehden toimituskunnassa ja vuoden 2015 alusta lehden päätoimittajana.

Krennin luoma Hugo-hahmo kertoo kaksikielisen tarinan suomalaisen Hugo-hirven eksymisestä Saksaan ja matkasta takaisin Suomeen. Krenn ja Partanen ovat esiintyneet Hugo-hahmon kanssa muun muassa Leipzigin kirjamessuillahttp://finnland-institut.de/fi/programm/literatur/nordische-literatur-auf-der-leipziger-buchmesse-messestand-10-00-18-00-uhr-nordisches-forum-u-a-nordische-lesenacht-fr-13-3/ , Helsingin kirjamessuilla sekä useissa kulttuuritapahtumissa Suomessa, Saksassa ja Luxemburgissa. Hugo kaukana kotoa - Hugo weit weg von Zuhause on ensimmäinen kaksikielisesti julkaistu suomalais-saksalainen lastenkirja.

Teoksia
Hugo kaukana kotoa - Hugo weit weg von Zuhause, lastenkirja (BoD 2007)
Finnland on Tour (Polyglott 2010)

 Lähteet 

 Aiheesta muualla 
Matkailuportaali Rantapallo.fi
Markkinointi ja Mainonta: Rantapallo sai päätoimittajan
Mensan jäseniä

Luokka:Suomalaiset matkakirjailijat
Luokka:Suomalaiset toimittajat
Luokka:Suomalaiset päätoimittajat
Luokka:Vuonna 1979 syntyneet
Luokka:Elävät henkilöt